Hišam Kabbani

Šejh Muhammed Hišam Kabbani bio je islamski učenjak i sufijski šejh porijeklom sa Bliskog istoka. Kabbani je savjetovao muslimanske vođe kako da izgrade otpornost zajednice protiv nasilnog ekstremizma. Kraljevski islamski centar za strateške studije ga je 2012. uvrstio na listu 500 najutjecajnijih muslimana.

 Biografija 
Rođen 28. januara 1945. u Bejrutu. Po nalogu Šejha Nazima, Šejh Kabbani se preselio u Sjedinjene Američke Države 1990.

Bio je oženjen Nazihom Adil, koja je bila najstarije dijete Muhammeda Nazima Adila (umro 2014.) i Amine bint Aiše (umrla 2004.), islamske učenjakinje koja je opširno pisala o životima poslanicima, a čija je porodica izbjegla vjerski progon u Tatarstanu.

Kabbani je umro u decembru 2024, u 79. godini života.

Diplomirao je Hemiju u Bejrutu na Američkom univerzitetu. Predsjedava organizacijama: "Islamic Supreme Council of America" i "Sufi Muslim Council".

 Aktivnosti 
Više od 20 godina, Šejh Hišam i Hajjah Naziha unapređuju Šejh Nazimovo naslijeđe usmjeravajući razne projekte hitne pomoći u slučaju katastrofa i humanitarne pomoći u Somaliji (pomoć u slučaju gladi), Banda Acehu, Indonezija (pomoć siročadi i studentske stipendije); NWFP, Pakistanu (pomoć u slučaju zemljotresa); Kabulu (moderna medicinska oprema i zimska odjeća); i Kahramanmaraşu, Turska (pomoć u slučaju zemljotresa). Dobrotvorne organizacije Hajjah Naziha nastavak su njihovog prethodnog rada na unapređenju projekata pomoći.

Kabbani je također bio član Odbora svjetskih vjerskih vođa Međuvjerskog instituta Elijah. Šejh Hišam Kabbani održao je sastanke s brojnim svjetskim liderima i bio je ključni govornik na raznim konferencijama, kao što je Svjetski ekonomski forum.

 Fetve 
Godine 2011, šejh Kabbani i Homajra Ziad (Islamske studije, Trinity College, CT) napisali su fetvu koristeći kur'ansku egzegezu, pregled hadisa i lingvističku analizu kako bi utvrdili da Kur'an ne odobrava nasilje u porodici. Prema autorima fetve, šira poruka Kur'ana je promocija sklada i naklonosti između muža i žene kako bi među sobom mogli razviti svetu vezu ljubavi i milosrđa.

Šejh Kabbani je također napisao fetvu o principima džihada, koja je prevedena na arapski jezik i distribuirana od strane američke vojske u Iraku.

 Objavljeni radovi 
Radovi objavljeni od strane Kabbanija uključuju:

Remembrance of God Liturgy of the Sufi Naqshbandi Masters,  (1994)
The Naqshbandi Sufi Way,  (1995)
Angels Unveiled,  (1996)
Encyclopedia of Muhammad's Women Companions,  (1998)
Encyclopedia of Islamic Doctrine and Beliefs,  (1998)
The Approach of Armageddon? An Islamic perspective,  (2003)
Classical Islam and the Naqshbandi Sufi Order,  (2004)
The Naqshbandi Sufi Tradition Guidebook of Daily Practices and Devotions,  (2004)
Pearls and Coral (Volume 1),  (2005)
Keys to the Divine Kingdom,  (2005)
The Sufi Science of Self-Realization,  (2006)
A Spiritual Explanation of the Chapter of Sincerity: Tafsīru 'l-Qur'ānu '-Karīm Sūratu 'l-Ikhlāṣ,  (2006)
Pearls and Coral (Volume 2),  (2007)
Universe Rising,  (2007)
Symphony of Remembrance,  (2007)
Illuminations: Compiled Lectures on Shariah and Tasawwuf,  (2007)
Angels Unveiled, A Sufi Perspective,  (2009)
Fifty Days: the Divine Disclosures During a Holy Sufi Seclusion,  (2010)

 Reference 

 Vanjski linkovi 
 www.naqshbandi.org

Kategorija:Muslimani
Kategorija:Biografije, Bejrut
Kategorija:Rođeni 1945.
Kategorija:Umrli 2024.